EU-projekt Silvanus

Projekt „Integrirana tehnološka i informacijska platforma za upravljanje požarima raslinja“, Akronim: SILVANUS, odobren je pod natječajem Horizon 2020, broj raspisa H2020-LC-GD-2020 (Izgradnja nisko-ugljične i klimatski otporne budućnosti: Istraživanje i inovacije u potpori Europskom Zelenom Dogovoru-Green Deal), pod temom: LC-GD-1-1-2020 – Prevencija i suzbijanje ekstremnih šumskih požara integracijom i demonstracijom inovativnih rješenja, vrsta akcije: IA, broj prijedloga: 101037247, ID roka: H2020- LC-GD-2020-3, Trajanje projekta: 42 mjeseca (2021.-2025.). Početak provedbe projekta je 1.10.2021. nakon što su svi projektni partneri potpisali Sporazum o dodjeli. Ukupno raspoloživa sredstva projekta SILVANUS su 24.556.943,75 EUR, uz iznos EU-sufinanciranja 19.902.190,63 EUR.

U raspisu su uz projekt Silvanus odobrena još 2 EU-projekta, a jedan projekt (Firelogue) je zadužen za koordinaciju aktivnosti sva 3 izabrana projekta.

 Hrvatska vatrogasna zajednica sudjeluje u projektu sa 162.962,50 EUR (1.220.589,12 kn), sa stopom sufinanciranja za Hrvatsku vatrogasnu zajednicu od strane EU od 100 %. Troškovi Hrvatske vatrogasne zajednice sastoje se od direktnih troškova osoblja (51 mjesec angažmana stručnjaka u iznosu od 95.370,00 EUR), ostalih direktnih troškova (oprema: 10.000,00 EUR i putni troškovi 25.000,00 EUR = 35.000,00 EUR) i indirektnih troškova-25 % od direktnih troškova osoblja i ostalih direktnih troškova (32.592,50 EUR).

 Hrvatska vatrogasna zajednica zaprimila je već predujam 23.12.2021. godine u iznosu od EUR 78.765,20.

EU-projekt SILVANUS kroz holistički pristup pruža ekološki održivu i klimatski otpornu platformu za upravljanje šumama kroz inovativne sposobnosti za sprečavanje i borbu protiv nastanka i širenja požara raslinja. Platforma će udovoljiti zahtjevima učinkovitog korištenja resursa i pružiti zaštitu od prijetnji požara raslinja na koje se nailazi globalno. Projekt će uspostaviti sinergiju između (I) zaštite okoliša; (II) stručnjaka za tehnologiju i (III) društvene znanosti za jačanje sposobnosti regionalnih i nacionalnih vlasti da nadgledaju šumske resurse, procjenjuju biološku raznolikost, generiraju preciznije pokazatelje rizika od požara i promiču sigurnosne propise među građanima kroz kampanje podizanja svijesti. Novost projekta SILVANUS leži u razvoju i integraciji naprednih semantičkih tehnologija za sustavno formaliziranje znanja o upravljanju šumama i korištenju resursa. Uz to, platforma će integrirati okvir za obradu velikih podataka sposoban za analizu heterogenih izvora podataka, uključujući resurse za promatranje zemlje, klimatske modele i vremenske podatke i kontinuirano računanje multi-spektralnih video tokova. Također, projekt integrira niz tehnologija senzora koristeći inovativnu bežičnu komunikacijsku infrastrukturu kroz koordinaciju zrakoplova i zemaljskih robota. Tehnološka platforma dopunit će se integracijom modela otpornosti i rezultatima ekoloških studija provedenih za procjenu pokazatelja rizika od požara na temelju kontinuiranih istraživanja šumskih regija. Ankete su osmišljene kako bi uzele u obzir stručnost i iskustvo vatrogasnih organizacija koje zajednički pružaju potporu zaštiti šumskih površina u Europi i u međunarodnim zajednicama. Inovacija projekta bit će potvrđena kroz 11 pilot demonstracija u cijeloj Europi i međunarodno, koristeći dva ciklusa.

U projektu SILVANUS sudjeluju 49 PROJEKTNA PARTNERA Europske Unije iz: Hrvatske (4), Cipra (2), Češke Republike (1), Irske (1), Francuske (2), Njemačke (1), Grčke (8), Italije (8), Luksemburga (1), Poljske (3), Portugala (5), Rumunjske (3), Slovačke (4), Španjolske (1) i Švedske (2), 3 projektna partnera iz Indonezije, Australije i Brazila, te 6 vanjskih projektnih partnera iz Brazila, Hrvatske (4) i Portugala (1).

Projektni partneri EU-projekta Silvanus iz Hrvatske su Hrvatska vatrogasna zajednica, Rinigard d.o.o., Micro Digital d.o.o. (ujedno i voditelj jedne radne grupe projekta) i Veleučilište Velika Gorica.

Na konferenciji su projektni partneri razradili osnovne ciljeve Silvanus projekta i razradili aktivnosti po radnim paketima, kako bi projektni partneri mogli početi provoditi aktivnosti po radnim paketima u čiji rad su uključeni.

Hrvatska vatrogasna zajednica sudjeluje u 7 od 10 radnih paketa Silvanus projekta: WP1 - T1.1 - upravljanje projektom; WP2 - T2.2 – funkcionalne potrebe: faze u upravljanju šumskim požarima, T2.3 – Modeli upravljanja šumskim krajolikom, procjene ugroza, T2.5 – Otpornost šuma s povijesnim studijama slučaja; WP3 - T3.4 – AR/VR kreacija sadržaja osposobljavanja vatrogasaca; T6.1 – Program ekološke otpornosti, T6.2 – Usvojeni modeli procesa otpornosti prema obnovi šuma, T6.5 – Procjena utjecaja na osobe i društvo, T6.6 – Doprinos pravnom okviru EU-a za klimatske rizike; WP7 - T7.1 – Metodologije za obnovu ekosustava nakon požara, T7.2 – Modeli za procjenu kvantitativnih i kvalitativnih aspekata otpornosti šuma, T7.3 – Modeli upravljanja za obnovu šuma, T7.4 – Preporuke politike za održivost i otpornost usluge gospodarenja šumama; WP9 - T9.1 – Organizacijska spremnost za pilot demonstraciju, T9.2 – Ispitivanja, 9.5 – Međusektorska ispitivanja, T9.6 – Procjena ishoda pilota i studije primjenjivosti; WP10 - T10.1 - Modeli samoodrživosti centra pristupa podacima, T10.2 - Korištenje usluga platforme SILVANUS, T10.3 - Promidžba i komunikacija u globalnim zajednicama, T10.4 - Izgradnja i upravljanje zajednicom dionika, T10.5 - Standardi i usklađenost za interoperabilnost platforme SILVANUS.

 Hrvatska vatrogasna zajednica će biti uključena u izradu platforme specifikacija SILVANUS projeta, a od projekta očekuje moguća rješenja u području ekstremnih šumskih požara na području Mediterana, te razvoj i implementaciju inovacija u vatrogastvu kao što su simulator širenja požara, edukacijski simulator gašenja šumskih požara, integracije video signala sa zrakoplova i bespilotnih letjelica do zapovjednog centra, integracije satelitskih slika i satelitske detekcije požara u postojeće GIS sustave (Kopernikus), integracije sustava nadzora vozila i vatrogasaca u sustav upravljanja vatrogasnim intervencijama, integracije IKT u vatrogasne kacige i slično.